THANA พุ่งเกือบ 15% รับข่าวกลุ่มวิไลลักษณ์เข้าเทกโอเวอร์กิจการ
THANA พุ่งเกือบ 15% รับข่าวกลุ่มวิไลลักษณ์เข้าเทกโอเวอร์กิจการ โดย ณ เวลา 11.02 น.อยู่ที่ 3.54 บาท บวก 0.44 หรือ 14.19% มูลค่าการซื้อขาย 20.52 ล้านบาท
10 ก.ค. 2558

ผู้สื่อข่าวรายงานว่า ราคาหุ้น บริษัท ธนาสิริ กรุ๊ป จำกัด (มหาชน) หรือ THANA ณ เวลา 11.02 น.อยู่ที่ 3.54 บาท บวก 0.44 หรือ 14.19% มูลค่าการซื้อขาย 20.52 ล้านบาท ขณะที่ดัชนีหุ้นไทยโดยรวมลบ 0.40%
ทั้งนี้ ราคาหุ้นปรับตัวขึ้น รับกระแสข่าวลือว่า THANA อยู่ในระหว่างทำข้อตกลงกับกลุ่มบริษัท สามารถคอร์ปอเรชั่น จำกัด (มหาชน) หรือ SAMART โดยมีข่าวว่าเป็นกลุ่มวิไลลักษณ์เข้า takeover หุ้นทั้งหมดของผู้ถือหุ้นใหญ่ จากนั้นเอาโรงแรมมาริออทและคอนโดที่ระยองมูลค่าคงเหลือ 2 พันล้าน และมีโครงการอื่นๆ  โรงแรมที่เขาใหญ่มูลค่า 4 พันล้าน และที่ดินของกลุ่มวิไลลักษณ์มูลค่ากว่าหมื่่นล้านจะเข้ามาพัฒนา
ส่วนโครงการเดิม 3 พันล้านของ THANA ยังคงพัฒนาต่อ เพราะกลุ่มวิไลลักษณ์เข้าสวมกิจการ  รวมถึงบริษัท รวมพนักงานทีมขายทั้งหมดด้วย 
 